钦定古今图书集成/明伦汇编/氏族典/第025卷 > 冯行可
## 钦定古今图书集成/明伦汇编/氏族典/第025卷 > 冯行可

按《明外史冯恩传》：“恩直言论死。长子行可年十三，伏
阙讼冤，日夜匍匐长安街，见冠盖者过，辄攀舆号呼
乞救，终无敢言者。明年冬，事迫，行可乃刺臂血书疏，
自缚阙下，帝乃戍之边徼。穆宗即位，旌行可为孝子。
行可既脱父于死，越数年登乡荐。久之不第，谒选，得
光禄寺署正，迁应天府通判，有善政。”